CELEX: 31996R2382
Language: bg
Date: 1996-12-09 00:00:00
Title: Регламент (ЕО) № 2382/96 на Съвета от 9 декември 1996 година за отмяна на Регламенти (ЕИО) № 990/93 и (ЕО) № 2471/94 и относно прекратяване на ограниченията в икономическите и финансови отношения с Федеративна република Югославия (Сърбия и Черна гора), протекторатите на ООН в Република Хърватска и протекторатите на ООН в Република Босна и Херцеговина, които се намират под контрола на силите на босненските сърби

Важна правна забележка

|

31996R2382

Официален вестник n° L 328 , 18/12/1996 стр. 0001 - 0002 специално чешко издание глава 11 том 25 стр. 156  - 157 специално испанско издание глава 11 том 25 стр. 156  - 157 специално унгарско издание глава 11 том 25 стр. 156  - 157 специално литвийско издание глава 11 том 25 стр. 156  - 157 LV.ES глава 11 том 25 стр. 156  - 157 MT.ES глава 11 том 25 стр. 156  - 157 PL.ES глава 11 том 25 стр. 156  - 157 SK.ES глава 11 том 25 стр. 156  - 157 специално словенско издание глава 11 том 25 стр. 156  - 157

		19961209Регламент (ЕО) № 2382/96 на Съветаот 9 декември 1996 годиназа отмяна на Регламенти (ЕИО) № 990/93 и (ЕО) № 2471/94 и относно прекратяване на ограниченията в икономическите и финансови отношения с Федеративна република Югославия (Сърбия и Черна гора), протекторатите на ООН в Република Хърватска и протекторатите на ООН в Република Босна и Херцеговина, които се намират под контрола на силите на босненските сърбиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 73ж и член 228 a от него,като взе предвид Обща позиция 96/708/ОВППС от 9 декември 1996 г., формулирана от Съвета на основание член Й.2 от Договора за Европейския съюз относно прекратяване на ограниченията в икономическите и финансови отношения с Федеративна република Югославия (Сърбия и Черна гора), протекторатите на ООН в Република Хърватска и протекторатите на ООН в Република Босна и Херцеговина, които се намират под контрола на силите на босненските сърби [1], постановено с Резолюция 1074 (1996) на Съвета за сигурност на Организацията на обединените нации,като взе предвид предложението на Комисията,като има предвид, че с Резолюция 1074 (1996) Съветът за сигурност на Организацията на обединените нации е взел решение за прекратяване на наложените мерки с Резолюции 757 (1992), 787 (1992), 820 (1993), 942 (1994), 943 (1994), 988 (1995.), 992 (1995.), 1003 (1995) и 1015 (1995) в съответствие с разпоредбите на параграф 4 от Резолюция 1022 (1995);като има предвид, че при тези обстоятелства следва Регламент (ЕИО) № 990/93 [2] и Регламент (ЕО) № 2471/94 да бъдат отменени [3],ПРИЕ НАСТОЯЩИЯ РЕГЛАМЕНТ:Член 1Отменят се Регламент (ЕИО) № 990/93 и Регламент (ЕО) № 2471/94.Член 2Всички преди това задържани или замразени активи и средства в съответствие с разпоредбите на Регламент (ЕИО) № 990/93 и Регламент (ЕО) № 2471/94 могат да бъдат освободени от държавите-членки по законоустановения ред при условие че всички такива активи, за които са предявени искове, права на задържане, постановени са съдебни решения или са обременени с тежести, или които са собственост на физическо лице, гражданско или търговско дружество или друго юридическо лице, която е обявено или се счита за обявено в несъстоятелност съгласно закона или възприетите счетоводни принципи в съответната държава-членка, остават замразени или запорирани, докато бъдат освободени съобразно разпоредбите на приложимото законодателство.Член 3Настоящият регламент влиза в сила в деня на публикуването му в Официален вестник на Европейските общности.Той се прилага от 2 октомври 1996 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 9 декември 1996 година.За СъветаПредседателB. Howlin[1] ОВ L 328, 18.12.1996 г., стр. 5.[2] ОВ L 102, 28.4.1993 г., стр. 14, прилагането му е временно спряно с Регламент (ЕО) № 462/96 (ОВ L 65, 15.3.1996 г., стр. 1).[3] ОВ L 266, 15.10.1994 г., стр. 1, прилагането му е временно спряно с Регламент (ЕО) № 462/96 (ОВ L 65, 15.3.1996 г., стр. 1).--------------------------------------------------